smcproject/ml-wiki-sentences huggingface dataset:
യോഗ്യത ചോദ്യം ചെയ്യപ്പെടാൻ പോലും അക്ഷരത്തെറ്റ്​ കാരണമായേക്കാം.
അത് പോലെ തന്നെ റെസ്യൂമെയിൽ ഫോട്ടോ ഉൾപ്പെടുത്തണമെന്ന് ഒരു നിർബന്ധവുമില്ല.
ജാതി , മതം , ശമ്പളം,എന്നിവയെല്ലാം ഒഴിവാക്കണം.
അവലംബം പുസ്തകങ്ങൾ curriculum vitae എന്നതിന്റെ വിക്ഷണറി നിർ‌വചനം.
Bennett, Scott A. The Elements of Résumé Style: Essential Rules and Eye-Opening Advice for Writing Résumés and Cover Letters that Work.
AMACOM, 2005 ISBN 0-8144-7280-X .
Whitcomb, Susan Britton.
Resume Magic: Trade Secrets of a Professional Resume Writer, Third Edition.
JIST Publishing , 2006.
ISBN 978-1-59357-311-9 .
Thiollet, Jean-Pierre .
Euro CV , Paris, Top Editions, 1997.
ISBN 2-87731-131-7
ഫലകം:Employment
റെൻസെലയർ, ന്യൂയോർക്ക് ഇംഗ്ലീഷ് വിലാസം https://ml.wikipedia.org/wiki/Rensselaer,_New_York
റെൻസെലയർ / r ɛ n s ə ˈ l ɪər / അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് റെൻസെലയർ കൗണ്ടിയിലെ ഒരു നഗരമാണ്.
ഇത് ഹഡ്സൺ നദിയുടെ കിഴക്ക് ഭാഗത്ത് അൽബാനിക്ക് നേരേ എതിർവശത്തായി സ്ഥിതിചെയ്യുന്നു.
2010 ലെ യു.എസ്. സെൻസസ് പ്രകാരം ഈ നഗരത്തിലെ ആകെ ജനസംഖ്യ 9,392 ആയിരുന്നു.
റെൻസെലയർ കൗണ്ടിയുടെ പടിഞ്ഞാറൻ അതിർത്തിയിലാണ് നഗരം സ്ഥിതിചെയ്യുന്നത്.
ഇപ്പോൾ റെൻസെലയർ  നഗരം എന്നറിയപ്പെടുന്ന ഈ പ്രദേശം പതിനേഴാം നൂറ്റാണ്ടിൽ ഡച്ചുകാർ സ്ഥിരതാമസമാക്കിയിരുന്നു.
പത്തൊൻപതാം നൂറ്റാണ്ടിൽ ഒരു പ്രധാന റെയിൽ‌വേ കേന്ദ്രമായി മാറിയ ഈ നഗരത്തിന് സമ്പന്നമായ വ്യാവസായിക ചരിത്രമുണ്ട്.
തിരക്കേറിയ ആംട്രാക്ക് സ്റ്റേഷന്റെ സൈറ്റായതിനാൽ ഇത് ഇക്കാലത്തും ഒരു റെയിൽ‌വേ കേന്ദ്രമായി തുടരുന്നു.
അമേരിക്കൻ ഐക്യനാടുകളിലെ ഡൈ വ്യവസായത്തിന്റെ ആദ്യകാല സ്ഥലങ്ങളിൽ ഒന്നായിരുന്ന റെൻസെലയർ, ആസ്പിരിൻ ഉൽ‌പാദിപ്പിക്കുന്ന ആദ്യത്തെ അമേരിക്കൻ പ്രദേശംകൂടിയായിരുന്നു.
റെസ്റ്റോറൻറ്‌ ഇംഗ്ലീഷ് വിലാസം https://ml.wikipedia.org/wiki/Restaurant A restaurant in Mysore, India.
Tom's Restaurant , a restaurant in New York made familiar by Suzanne Vega and the television sitcom Seinfeld
ഭക്ഷണവും പാനീയങ്ങളും തയ്യാറാക്കി ഉപചരിക്കുന്ന സ്ഥാപനങ്ങളാന് റെസ്റ്റോറൻറുകൾ .
മലയാളത്തിൽ ഇവ ഭക്ഷണശാലകൾ, ലഘുഭക്ഷണശാലകൾ, ഭോജനശാലകൾ, എന്ന പേരിലും അറിയപ്പെടുന്നു.
സാധാരണയായി റെസ്റ്റോറന്റുകളിൽത്തന്നെ ഭക്ഷണം പാചകം ചെയ്ത് അവിടെത്തന്നെ വിളമ്പുകയാണ് പതിവ്.
എന്നാൽ ചില റെസ്റ്റോറന്റുകൾ പുറത്ത് വിതരണം ചെയ്യാറുമുണ്ട്.
മുതലാളിയും പാചകക്കാരും വിളമ്പുകാരും ഉൾപ്പെടുന്ന തൊഴിലാളി സമൂഹവും.
ബാഹ്യകണ്ണികൾ The National Restaurant Association for the USA Wikimedia Commons has media related to Restaurant .
റെസ്റ്റ് ഓൺ ദ ഫ്ളൈറ്റ് ഇൻ റ്റു ഈജിപ്ത് (മോള) ഇംഗ്ലീഷ് വിലാസം https://ml.wikipedia.org/wiki/Rest_on_the_Flight_into_Egypt_(Mola) One of Mola's other versions of this subject, Dulwich Picture Gallery , London
ഇറ്റാലിയൻ ബറോക്ക് മാസ്റ്റർ പിയർ ഫ്രാൻസെസ്കോ മോള (1612–1666) ചിത്രീകരിച്ച ഒരു എണ്ണച്ചായാചിത്രമാണ് റെസ്റ്റ് ഓൺ ദ ഫ്ളൈറ്റ് റ്റു ഈജിപ്ത്.
ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ ആണ് ഈ ചിത്രം സൂക്ഷിച്ചിരിക്കുന്നത്.
റെസ്റ്റ് ഓൺ ദി ഫ്ലൈറ്റ് റ്റു ഈജിപ്ത് എന്ന ഈ ചിത്രത്തിലെ വിഷയം ക്രിസ്തീയബൈബിളിലെ പുതിയനിയമത്തിന്റെ ഭാഗമായ നാലു കാനോനിക സുവിശേഷങ്ങളിൽ ഒന്നായ മത്തായി എഴുതിയ സുവിശേഷത്തിൽ പ്രതിപാദിച്ചിരിക്കുന്ന ഫ്ളൈറ്റ് ഇൻ റ്റു ഈജിപ്ത് കലയിലെ ഒരു ജനപ്രിയ വിഷയമാണ്.
റെസ്റ്റ് (ബോഗുറേ) ഇംഗ്ലീഷ് വിലാസം https://ml.wikipedia.org/wiki/Rest_(Bouguereau)
1879-ൽ വില്യം-അഡോൾഫ് ബോഗുറേ വരച്ച ഒരു എണ്ണച്ചായാചിത്രമാണ് റെസ്റ്റ്.
ക്ലീവ്‌ലാന്റ് മ്യൂസിയം ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു.
ഒരു വൃക്ഷത്തിന്റെ തണലിൽ മക്കളോടൊപ്പം ഇരിക്കുന്ന ഒരു യുവതിയായ അമ്മയെ ഇതിൽ ചിത്രീകരിച്ചിരിക്കുന്നു.
റോമിലെ സെന്റ് പീറ്റേഴ്സ് ബസിലിക്കയുടെ താഴികക്കുടം പശ്ചാത്തലത്തിൽ കാണാം.
റാഫേൽ വരച്ച ഹോളി ഫാമിലി ചിത്രങ്ങൾ ഈ രചനയെ അനുസ്മരിപ്പിക്കുന്നു.
ചിത്രത്തിന്റെ ചുവടെ ഇടതുവശത്ത് കലാകാരന്റെ ഒപ്പ് രേഖപ്പെടുത്തിയിരിക്കുന്നു.
കലാകാരനിൽ നിന്ന് ഈ ചിത്രം ഹിൻമാൻ ഹർ‌ബട്ട് വാങ്ങിയിരുന്നു.
റെസ്റ്റ് ഓൺ ദി ഫ്ലൈറ്റ് ഇൻ ടു ഈജിപ്ത് (വാൻ ഡിക്ക്) ഇംഗ്ലീഷ് വിലാസം https://ml.wikipedia.org/wiki/Rest_on_the_Flight_into_Egypt_(van_Dyck)
1630-ൽ ആന്റണി വാൻ ഡിക് വരച്ച പെയിന്റിംഗാണ് റെസ്റ്റ് ഓൺ ദി ഫ്ലൈറ്റ് ഇൻ ടു ഈജിപ്റ്റ്.
ഈ ചിത്രം ഒരു സാധാരണക്കാരൻ നിയോഗിച്ചതാകാം.
ജോസഫ്, മേരി, യേശു എന്നിവരുടെ വിശുദ്ധ കുടുംബത്തെ അവതരിപ്പിക്കുന്ന ഈ ചിത്രം ബവേറിയയിലെ സമ്മതിദായകൻ മാക്സിമിലിയൻ രണ്ടാമൻ ഇമ്മാനുവേലിന്റെ ഉടമസ്ഥതയിലായിരുന്നു.
ഇപ്പോൾ ഈ ചിത്രം മ്യൂണിക്കിലെ ആൽട്ടെ പിനാകോതെക്കിലാണ് സംരക്ഷിച്ചിരിക്കുന്നത്.
കലയിലെ ഒരു ജനപ്രിയ വിഷയമായിരുന്നു റെസ്റ്റ് ഓൺ ദി ഫ്ലൈറ്റ് ഇൻ ടു ഈജിപ്ത്.
ഫ്ലെമിഷ് ചിത്രകാരനായിരുന്നു ആന്റണി വാൻ ഡിക് 17-ആം നൂറ്റാണ്ടിലെ ഏറ്റവും പ്രശസ്തനായ ചിത്രകാരനായിരുന്നു.
അവസാന കാലത്ത് ലണ്ടനിൽ താമസമുറപ്പിച്ച ഡിക് ചാൾസ് ഒന്നാമന്റെ സേവനത്തിലായിരുന്നു.
ചാൾസ് ഇദ്ദേഹത്തിന് നൈറ്റ് ഹുഡ് പദവി നൽകി ആദരിച്ചു.
ചാൾസിന്റെ രാജസദസ്സ് അത്യാകർഷകമായി ഡിക് വരച്ചിട്ടുണ്ട്.
രാജാവിന്റേയും ബന്ധുക്കളുടേയും ചിത്രങ്ങൾ ഡിക് വരച്ചത് കൊട്ടാരത്തിൽ സൂക്ഷിച്ചുവരുന്നു.
ലണ്ടനിലെ നാഷണൽ ഗ്യാലറിയിൽ ഡിക് വരച്ച ചാൾസിന്റെ വലിപ്പമേറിയ ചിത്രം സന്ദർശകരെ ആകർഷിക്കുന്നു.
മതപരവും ചരിത്രപരവുമായ ചിത്രരചനകളും ജലച്ചായ പ്രകൃതിദൃശ്യങ്ങളും ഡിക് സൃഷ്ടിച്ചിട്ടുണ്ട്.
ഈ കലാകാരൻ 1641-ൽ അന്തരിച്ചു.
ഗ്രന്ഥസൂചിക Gian Pietro Bellori, Vite de' pittori, scultori e architecti moderni , Torino, Einaudi, 1976.
Didier Bodart, Van Dyck , Prato, Giunti, 1997.
Christopher Brown, Van Dyck 1599-1641 , Milano, RCS Libri, 1999, ISBN 88-17-86060-3 .
Justus Müller Hofstede, Van Dyck , Milano, Rizzoli/Skira, 2004.
Stefano Zuffi, Il Barocco , Verona, Mondadori, 2004.
റെസ്വാന ചൗധരി ബന്യ ഇംഗ്ലീഷ് വിലാസം https://ml.wikipedia.org/wiki/Rezwana_Choudhury_Bannya
റെസ്വാന ചൗധരി ബന്യ ഒരു ബംഗ്ലാദേശി ഗായികയാണ്.
രബീന്ദ്ര സംഗീത ആലാപനത്തിൽ പ്രസിദ്ധയാണ് അവർ.
ബംഗ്ലാദേശിലെ പരമോന്നത സിവിലിയൻ അവാർഡായ സ്വാതന്ത്ര്യദിന അവാർഡ് (2016) ഉൾപ്പെടെ നിരവധി അവാർഡുകൾ  നേടിയിട്ടുണ്ട്.
മസ്ഹറുദ്ദീൻ ഖാൻ, ഇസ്മത് അറ ഖാൻ എന്നിവരുടെ മകളായി ബംഗ്ലാദേശിലെ രംഗ്പൂരിലാണ് റെസ്വാന ജനിച്ചത്.
ആദ്യകാല ആലാപന പാഠങ്ങൾ അമ്മാവൻ അബ്ദുൽ അലിയുടെ പക്കൽ നിന്നും ലഭിച്ചു.
പിന്നീട് ചായനൗട്ടിലെ സഞ്ജിദ ഖാത്തൂണിന്റെയും അതികുൽ ഇസ്ലാമിന്റെയും കീഴിൽ ധാക്കയിലെ ബൾബുൾ അക്കാദമി ഓഫ് ഫൈൻ ആർട്സിൽ (ബാഫ) തുടർന്നു.
സംഗീതത്തിലും ആലാപനത്തിലും പഠനം തുടരുന്നതിനിടെ, സ്കൂൾ വിദ്യാഭ്യാസം പൂർത്തിയാക്കിയ ശേഷം യൂണിവേഴ്സിറ്റിയിലെ ഇക്കണോമിക്സ് പ്രോഗ്രാമിലും ചേർന്നു.
സംഗീതമാണ് തന്റെ വഴി എന്ന് തിരിച്ചറിഞ്ഞ അവർ,  ടാഗോർ തന്നെ സ്ഥാപിച്ച സർവകലാശാലയായ ശാന്തിനികേതനിലെ സംഗിത് ഭവനത്തിൽ പഠിക്കാൻ ഇന്ത്യൻ കൗൺസിൽ ഫോർ കൾച്ചറൽ റിലേഷൻസിൽ (ഐസിസിആർ) സ്കോളർഷിപ്പ് ലഭിച്ചു.
കനിക ബന്ദോപാധ്യായ , നിലീമ സെൻ , സൈലജരഞ്ജൻ മജുംദാർ , ശാന്തിദേവ് ഘോഷ് , ഗോര സർബാധികാരി, മഞ്ജു ബന്ദിയോപാധ്യായ, അസേഷ് ബന്ദിയോപാധ്യായ തുടങ്ങിയ കലാകാരന്മാരിൽ നിന്ന് അവർ പാഠങ്ങൾ പഠിച്ചു.
അവലംബം പുറത്തേക്കുള്ള കണ്ണികൾ Rezwana Choudhury Bannya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റെസ്റ്റ് ഓൺ ദി ഫ്ളൈറ്റ് റ്റു ഈജിപ്ത് വിത് സെന്റ് ഫ്രാൻസിസ് ഇംഗ്ലീഷ് വിലാസം https://ml.wikipedia.org/wiki/Rest_on_the_Flight_to_Egypt_with_Saint_Francis
1520-ൽ ഇറ്റാലിയൻ നവോത്ഥാന മാസ്റ്റർ കൊറെജ്ജിയോ വരച്ച ചിത്രമാണ് റെസ്റ്റ് ഓൺ ദി ഫ്ളൈറ്റ് റ്റു ഈജിപ്ത് വിത് സെന്റ് ഫ്രാൻസിസ്.
ഇപ്പോൾ ഫ്ലോറൻസിലെ ഉഫിസി ഗാലറിയിൽ ഈ ചിത്രം സംരക്ഷിച്ചിരിക്കുന്നു.
കലയിലെ ഒരു ജനപ്രിയ വിഷയമായിരുന്നു റെസ്റ്റ് ഓൺ ദി ഫ്ലൈറ്റ് ഇൻ ടു ഈജിപ്ത് .
ഒരു കാലത്ത് ഫെഡറിക്കോ ബറോക്കിയുടെതാണെന്ന് അനുമാനിക്കപ്പെട്ട ഈ ചിത്രം ഇപ്പോൾ ഏകകണ്ഠമായി കോറെജ്ജിയോയുടേതാണെന്ന് തെളിയിച്ചിട്ടുണ്ട്.
നിയമജ്ഞനായ ഫ്രാൻസെസ്കോ മുനാരിയുടെ മരണപത്രവുമായി ഈ ചിത്രം ബന്ധപ്പെട്ടിരിക്കുന്നു.
1520-ൽ കൊറെജ്ജിയോ പട്ടണത്തിലെ സാൻ ഫ്രാൻസെസ്കോയുടെ പള്ളിയിൽ അദ്ദേഹത്തെ സംസ്‌കരിക്കാൻ ആഗ്രഹിച്ച ഇമ്മാക്കുലേറ്റ് കൺസെപ്ഷൻ ചാപ്പലിന്റെ അലങ്കാരത്തിനായി ഈ ചിത്രം ചിത്രീകരിക്കാൻ പണം നൽകിയിരുന്നു.
1638 വരെ ഡ്യൂക്ക് ഫ്രാൻസെസ്കോ ഐ ഡി എസ്റ്റെ തന്റെ ശേഖരങ്ങൾ മൊഡെനയിലേക്ക് മാറ്റുകയും ജീൻ ബൊലാഞ്ചർ ഒരു പകർപ്പ് നൽകുകയും ചെയ്യുന്നതുവരെ ഈ ചിത്രം പള്ളിയിൽ തുടർന്നു.
1649-ൽ ആൻഡ്രിയ ഡെൽ സാർട്ടോ സാക്രിഫൈസ് ഓഫ് ഐസക്കിന് പകരമായി ഫെർഡിനാണ്ടോ II ഡി മെഡിസി ഈ ചിത്രം ഏറ്റെടുത്തു.
അതിനുശേഷം ഈ ചിത്രം ഉഫിസിയിൽ പ്രദർശിപ്പിച്ചിരിക്കുന്നു.
സ്യൂഡോ-മത്തായിയുടെ സുവിശേഷത്തിൽ വിവരിച്ചിരിക്കുന്ന യേശുവിന്റെ കുട്ടിക്കാലത്തെ പരമ്പരയിൽ നിന്നാണ് ഈ ചിത്രം പ്രചോദനം ഉൾക്കൊണ്ടിരിക്കുന്നത്.
ഈജിപ്തിൽ നിന്നുള്ള അവരുടെ യാത്രയ്ക്കിടെ, വിശുദ്ധ കുടുംബം ഒരു ഈന്തപ്പനയുടെ ചുവട്ടിൽ വിശ്രമിക്കുന്നതിനായി നിന്നു.
പിന്നീടവർക്ക് മരം സ്വയം വളഞ്ഞ് അതിന്റെ ഫലം നൽകുകയും അതിന്റെ വേരുകളിൽ നിന്ന് വെള്ളം നൽകുകയും ചെയ്തു.
കുട്ടിയെ മുട്ടിൽ നിർത്തിക്കൊണ്ട് മറിയത്തെ നടുവിൽ ചിത്രീകരിച്ചിരിക്കുന്നു.
ഇടതുവശത്ത് ജോസഫ് യേശുവിന് ഫലം നൽകുന്നു.
വലതുവശത്ത് അസിസിയിലെ വിശുദ്ധ ഫ്രാൻസിസിനെയും , ചിത്രീകരിച്ചിരിക്കുന്നു.
വി.എച്.എസ്.എസ്. നടുവട്ടം
ആലപ്പുഴയിലെ ഹരിപ്പാടിനടുത്ത നടുവട്ടത്ത് സ്ഥിതിചെയ്യുന്ന  ഒരു എയ്ഡഡ് സ്കൂളാണ് നടുവട്ടം വി എച് എസ് എസ് .
1952-ലാണ് ഈ കലാലയം സ്ഥാപിതമായത്.
പാഠ്യേതര പ്രവർത്തനങ്ങൾ നാഷണൽ സർവീസ് സ്കീം (എൻ.എസ്സ്.എസ്സ് ) എൻ. സി.സി സ്കൗട്ട് ഗൈഡ്സ് ബാന്റ് ട്രൂപ്പ് ക്ലാസ് മാഗസിൻ വിദ്യാരംഗം കലാ സാഹിത്യ വേദി.
ക്ലബ്ബ് പ്രവർത്തനങ്ങൾ ഐ റ്റി ക്ലബ്ബ് മാനേജ്മെന്റ്
നടുവട്ടം എൻ എസ്സ് എസ്സ് കരയോഗം നമ്പർ 98ന്റെ കീഴില് പ്രവര്ത്തിക്കുന്ന ഹയർ സെക്കണ്ടറി, വൊക്കെഷനൽ ഹയർ സെക്കണ്ടറി സ്കൂളാണ്  ഇത്.
കരയോഗാഗംങ്ങൾ തെരഞ്ഞെടുക്കുന്ന പ്രസിഡൻറ് , സെക്രട്ടറി, ഖജാൻജി മുതലായ ഒൻപതംഗ കമ്മിറ്റിയാണ് കരയോഗഭരണംനടത്തുന്നത്.
കരയോഗം പ്രസിഡൻറ് ആണ് സ്ക്കൂൾ മാനേജരായി വരുന്നത്.
സ്കൂളിന്റെ മുൻ പ്രധാനാദ്ധ്യാപകർ കെ.ആർ.കൃഷ്ണകുറുപ്പ് പി.കെ.ഭാസ്കരൻനായർ എൻ.ശാന്തകുമാരി സി.കെ.ശ്രീകുമാരിയമ്മ ബി.വിജയലക്ഷ്മിയമ്മ സുഹാസിനീദേവി ആർ.വിജയകുമാരി ജി.മോഹൻദാസ് എൻ.രാജശേഖരൻനായർ കുമാരി ചിത്ര.
കെ എസ്സ്.
രാധിക പ്രശസ്തരായ പൂർവവിദ്യാർത്ഥികൾ
എ.പി.ഉദയഭാനു പള്ളിപ്പാട്കുഞ്ഞികൃഷ്ണൻ മറ്റു വിവരങ്ങൾ
മൂന്നര ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്.
ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളും വോക്കെഷനൽ ഹയർ സെക്കന്ററിക്ക് ഒരു കെട്ടിടതിലായി 6 ക്ലാസ് മുറികളുമുണ്ട്.
ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്.
രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്.
രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.
2015 എസ്.എസ്.എൽ.സി. പരീക്ഷയിൽ ഈ സ്കൂളിൽ 100% പേരും വിജയിക്കുകയുണ്ടായി.
വി.എസ്. അച്യുതാനന്ദൻ മന്ത്രിസഭ ഇംഗ്ലീഷ് വിലാസം https://ml.wikipedia.org/wiki/List_of_Kerala_ministers
വി.എസ്.അച്യുതാനന്ദൻറെ നേതൃത്വത്തിൽ കേരളത്തിൽ 2006 മുതൽ 2011 മെയ് 17 വരെ അധികാരത്തിലിരുന്ന  മന്ത്രിസഭയിലെ അംങ്ങളുടെയും കൈകാര്യം ചെയ്തിരുന്ന വകുപ്പുകളുടെയും പട്ടികയാണ്‌ ചുവടെ കൊടുത്തിരിക്കുന്നത് .
കേരളത്തിന്റെ രൂപവത്കരണം മുതലുള്ള മന്ത്രിസഭകളുടെ ചരിത്രത്തിനായി കേരളത്തിലെ മന്ത്രിസഭകൾ എന്ന ലേഖനം കാണുക.
ക്രമം മന്ത്രിമാരുടെ പേർ വകുപ്പ് 1 വി.എസ്. അച്യുതാനന്ദൻ മുഖ്യമന്ത്രി , വിവരസാങ്കേതികവിദ്യ, ശാസ്ത്രവും സാങ്കേതികവിദ്യയും, പൊതുഭരണം 2 കോടിയേരി ബാലകൃഷ്ണൻ അഭ്യന്തരം , വിജിലൻസ്, ടൂറിസം 3 തോമസ് ഐസക്ക് ധനകാര്യം 4 എളമരം കരീം വ്യവസായം 5 കെ.പി. രാജേന്ദ്രൻ റവന്യൂ 6 മുല്ലക്കര രത്നാകരൻ കൃഷി 7 ജി. സുധാകരൻ സഹകരണം, 8 രാമചന്ദ്രൻ കടന്നപ്പള്ളി ദേവസ്വം 9 പി.കെ. ഗുരുദാസൻ തൊഴിൽ , ഏക്സൈസ് 10 എൻ.കെ. പ്രേമചന്ദ്രൻ ജലസേചനം 11 ജോസ് തെറ്റയിൽ ഗതാഗതം 12 സി. ദിവാകരൻ ഭക്ഷ്യം, പൊതുവിതരണം 13 എ.കെ. ബാലൻ വിദ്യുച്ഛക്തി , പട്ടികജാതി-പട്ടികവർഗ്ഗ വികസനം 14 ബിനോയ് വിശ്വം വനം , വന്യജീവി സം‌രക്ഷണം 15 എം.എ. ബേബി വിദ്യാഭ്യാസം , സാംസ്കാരികം 16 പാലോളി മുഹമ്മദ് കുട്ടി തദ്ദേശസ്വയംഭരണം 17 എം. വിജയകുമാർ നിയമം, റെയിൽവേ, കായികരംഗം, യുവജനകാര്യം 18 എസ്. ശർമ്മ മൽസ്യബന്ധനം 19 പി.കെ. ശ്രീമതി ആരോഗ്യം, കുടുംബക്ഷേമം രാജിവെച്ച മന്ത്രിമാർ ക്രമം മന്ത്രിമാരുടെ പേർ വകുപ്പ് 1 പി.ജെ. ജോസഫ് .
പൊതുമരാമത്ത് 2 ടി.യു. കുരുവിള പൊതുമരാമത്ത് 3 മോൻസ് ജോസഫ് പൊതുമരാമത്ത് 4 മാത്യു ടി. തോമസ് ഗതാഗതം അവലംബം ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help )
വി.എസ്. ജോയ്
2021 മുതൽ മലപ്പുറം ഡി.സി.സി പ്രസിഡൻറായി തുടരുന്ന നിലമ്പൂരിൽ നിന്നുള്ള ഇന്ത്യൻ നാഷണൽ കോൺഗ്രസിൻ്റെ യുവജന വിഭാഗം നേതാവാണ് വി.എസ്‌.
ജോയ്.
(ജനനം : 23 നവംബർ 1985) 2012 മുതൽ 2017 വരെ കെ.എസ്.യു സംസ്ഥാന പ്രസിഡൻറ്, 2017-ൽ യൂത്ത് കോൺഗ്രസ് സംസ്ഥാന ജനറൽ സെക്രട്ടറി, 2020-2021 കാലയളവിൽ കെ.പി.സി.സി ജനറൽ സെക്രട്ടറി എന്നീ നിലകളിൽ പ്രവർത്തിച്ചു.
മലപ്പുറം ജില്ലയിലെ നിലമ്പൂർ താലൂക്കിലെ പോത്തുകല്ല് ഗ്രാമത്തിൽ വി.എ.സേവ്യറിൻ്റെയും മറിയാമ്മയുടേയും മകനായി 1985 നവംബർ 23ന് ജനനം.
എരുമമുണ്ട സ്കൂളിലെ പ്രാഥമിക വിദ്യാഭ്യാസത്തിനു ശേഷം കോഴിക്കോട് ലോ കോളേജിൽ നിന്ന് നിയമബിരുദം നേടി.
കോളേജിൽ പഠിക്കുമ്പോൾ കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യു വഴിയാണ് പൊതുരംഗ പ്രവേശനം.
കെ.എസ്.യുവിൻ്റെ യൂണിറ്റ് സെക്രട്ടറി, സംസ്ഥാന, ജില്ലാ ജനറൽ സെക്രട്ടറി, ജില്ലാ വൈസ് പ്രസിഡൻറ്, എന്നീ സ്ഥാനങ്ങളിൽ പ്രവർത്തിച്ചു.
2012 മുതൽ 2017 വരെ കെ.എസ്.യുവിൻ്റെ സംസ്ഥാന പ്രസിഡൻറായിരുന്നു.
2017 മുതൽ 2020 വരെ യൂത്ത് കോൺഗ്രസ് സംസ്ഥാന ജനറൽ സെക്രട്ടറിയായും പ്രവർത്തിച്ചു.
2015-ൽ കെ.പി.സി.സിയിൽ അംഗമായ ജോയ് 2016-ലെ നിയമസഭ തിരഞ്ഞെടുപ്പിൽ മലമ്പുഴ  മണ്ഡലത്തിൽ മുതിർന്ന മാർക്സിസ്റ്റ് നേതാവും മുൻ മുഖ്യമന്ത്രിയുമായിരുന്ന വി.എസ്. അച്യുതാനന്ദനെതിരെ കോൺഗ്രസ് സ്ഥാനാർത്ഥിയായി മത്സരിച്ചിട്ടുണ്ട്.
2019-ലെ ലോക്സഭ തിരഞ്ഞെടുപ്പിലെ പ്രചാരണ സമിതി കൺവീനറായും 2020-ൽ കെ.പി.സി.സി ജനറൽ സെക്രട്ടറിയായും പ്രവർത്തിച്ചു.
നിലവിൽ 2021 മുതൽ മലപ്പുറം ഡി.സി.സി പ്രസിഡൻറായി തുടരുന്നു.
വി.എച്ച്‌.
നിഷാദ്‌
മലയാളത്തിലെ ഒരു യുവ ചെറുകഥാകൃത്തും നോവലിസ്റ്റുമാണു് വി.എച്ച്. നിഷാദ് .
പത്രപ്രവർത്തകൻ, കോളമിസ്റ്റ്‌, തിരക്കഥാകൃത്ത്‌, അധ്യാപകൻ എന്നീ നിലകളിലും പ്രവർത്തിക്കുന്നു.
മലയാളത്തിലും ഇംഗ്ലിഷിലും എഴുതുന്നു.
'വാൻഗോഗിന്റ ചെവി' എന്ന ആദ്യ കൃതിയിലൂടെ തന്റെ സാന്നിധ്യമറിയിച്ചു.
കണ്ണൂർ ജില്ലയിലെ പരിയാരത്ത്‌ ജനനം.
പരിയാരം ഗവ ഹൈസ്‌കൂൾ, തളിപ്പറമ്പ്‌ സർസയ്യദ്‌ കോളേജ്‌, മാനന്തവാടി മേരീ മാതാ 
കോളേജ്‌, മഹാത്മാഗാന്ധി സർവകലാശാല എന്നിവിടങ്ങളിൽ 
വിദ്യാഭ്യാസം നേടി.
മാസ്‌ കമ്മ്യൂണിക്കേഷനിലും ജേണലിസത്തിലും ബിരുദാനന്തര ബിരുദം.
മലയാളത്തിൽ റാഡിക്കൽ ജേണലിസത്തിനു തുടക്കിട്ട്‌ ദില്ലിയിൽ നിന്നു പ്രസിദ്ധീകരിച്ചിരുന്ന ഫ്രീ പ്രസ്‌ http://en.wikipedia.org/wiki/Free_Press_(magazine)മാസിക യുടെ സ്ഥാപകരിലൊരാളും അതിന്റെ ലിറ്റററി എഡിറ്ററുമായിരുന്നു.
തുടർന്ന്‌ ഇന്ത്യാടുഡേയുടെ മലയാളം എഡിറ്റോറിയലിൽ ജോലി ചെയ്‌തു.
ന്യൂസ്‌ ടുഡേ, കവേർട്‌ മാഗസിൻ, ടൈംസ്‌ ഓഫ്‌ ഇന്ത്യ എന്നീ പ്രസിദ്ധീകരണങ്ങളിൽ സീനിയർ കറസ്‌പോണ്ടന്റായും പ്രവർത്തിച്ചു .
2011-മുതൽ ഡൂൾ ന്യൂസ്‌ ഡോട്‌ കോം ( http://www.doolnews.com/)എന്ന%5Bപ്രവർത്തിക്കാത്ത+കണ്ണി%5D പോർടലിന്റെ ലിറ്റററി എഡിറ്ററായി (ഹോണററി) പ്രവർത്തിച്ചു വരുന്നു.
ഇപ്പോൾ കണ്ണൂർ സർവകലാശാല ജേണലിസം വിഭാഗത്തിന്റെ കോഴ്‌സ്‌ ഡയറക്ടറും `ഇന്ത്യൻ ഇങ്ക്‌'( http://indianinkmag.blogspot.in/)എന്ന%5Bപ്രവർത്തിക്കാത്ത+കണ്ണി%5D ഇംഗ്ലിഷ്‌ ലിറ്റിൽ മാഗസിന്റെ പത്രാധിപ സമിതി അംഗവുമാണ്‌.
പുരസ്‌കാരങ്ങൾ കണ്ണൂർ സർവകലാശാലാ  കഥാ പുരസ്‌കാരം മഹാത്മാഗാന്ധി സർവകലാശാലാ കഥാ പുരസ്‌കാരം മാതൃഭൂമി വിഷുപ്പതിപ്പ്‌ കഥാ സമ്മാനം മുട്ടത്തുവർക്കി കലാലയ കഥാ അവാർഡ്‌ എം പി നാരായണപ്പിള്ള ചെറുകഥാ പുരസ്‌കാരം നാവ്‌ കഥാ പുരസ്‌കാരം ബാലകൃഷ്‌ണൻ മാങ്ങാട്‌ ചെറുകഥാ അവാർഡ്‌ ചലച്ചിത്ര രംഗത്ത്‌
മലയാളത്തിലെ മോശം സിനിമകൾക്കും നടീ-നടന്മാർക്കുമായി ഡൂൾ ന്യൂസ്‌ ഡോട്‌ കോം 2010-ൽ ഏർപ്പെടുത്തിയ പ്രഥമ 'ഫിലിം ബോർ' അവാർഡു നിർണ്ണയ കമ്മറ്റിയിൽ ജൂറി അംഗമായിരുന്നു.
ബ്ലോക്ക്‌, അവൾ, ചെക്ക്‌, മഞ്ഞു പോലെ.
തുടങ്ങിയ ഹ്രസ്വ ചിത്രങ്ങൾക്ക്‌ കഥയും
തിരക്കഥയും രചിച്ചിട്ടുണ്ട്.
`അവൾ' എന്ന ഷോർട്‌ ഫിലിം 2010-ൽ ഇന്ത്യൻ പനോരമാ വിഭാഗത്തിലേക്ക്‌ തെരഞ്ഞെടുക്കപ്പെട്ടു.
പുസ്‌തകങ്ങൾ വാൻഗോഗിന്റെ ചെവി (കഥകൾ) മിസ്‌ഡ്‌ കോൾ (കഥകൾ) ഷോക്ക്‌ (കഥകൾ) പേരയ്‌ക്ക (നോവൽ) New Type of Beings (a collection of English flash fictions) കഥയുടെ നിറം(എഡിറ്റർ) മരമാണ്‌ മറുപടി (കഥകൾ-അച്ചടിയിൽ) അവലംബം
വി.എസ്. വല്യത്താൻ ഇംഗ്ലീഷ് വിലാസം https://ml.wikipedia.org/wiki/V.
_Valiathan
മലയാളിയായ പ്രശസ്ത ചിത്രകാരൻ.
യഥാതഥശൈലിയിലുള്ള ചിത്രരചനയിൽ നൈപുണ്യം തെളിയിച്ചു.
രാജാ രവിവർമ്മ ചിത്രകലാപാരമ്പര്യത്തിലെ അവസാനത്തെ കണ്ണിയായി അദ്ദേഹം കണക്കാക്കപ്പെടുന്നു.
വി.എസ്. വല്യത്താൻ ( 1919 - 2006 ).
കേരള സർക്കാർ ഏർപ്പെടുത്തിയ പ്രശസ്തമായ രാജാ രവിവർമ്മ പുരസ്കാരം 2006-ൽ നേടിയിട്ടുണ്ട്.
പന്തളം രാജകുടുംബത്തിലെ രേവതിതിരുന്നാൾ രവിവർമ്മ രാജയുടെയും തോട്ടത്തിൽ മാധവിയമ്മയുടെയും മകനായി 1919ൽ അദ്ദേഹം ജനിച്ചു.
നാട്യാവബോധം എന്ന ആട്ടക്കഥ അദ്ദേഹം രചിച്ചിട്ടുണ്ട്.
തന്റെ ചിത്രങ്ങളുടെ പല ഏകാംഗ പ്രദർശനങ്ങളും അദ്ദേഹം നടത്തിയിട്ടുണ്ട്.
അദ്ദേഹത്തിന്റെ കുളക്കടവ് , തെമ്മാടിക്കാറ്റ് , വ്രീളാവിവശ , മാൿബത്ത് , പ്രകൃതിദൃശ്യം , എന്നീ‍ അഞ്ചു പ്രശസ്ത ചിത്രങ്ങൾ തിരുവനന്തപുരം ശ്രീ ചിത്ര ആർട്ട് ഗാലറിയിൽ പ്രദർശനത്തിനു വെച്ചിട്ടുണ്ട്.
ഒരു യതാതഥ ശൈലി (Realistic) ആണ് വല്യത്താൻ തന്റെ ചിത്രങ്ങളിൽ പിന്തുടർന്നത്.
അദ്ദേഹം തന്റെ ചുറ്റുപാടുകളിൽ നിന്നും ഇന്ത്യൻ ഇതിഹാസങ്ങളിൽ നിന്നും ലോകസാഹിത്യത്തിലെ പ്രശസ്ത കൃതികളിൽ നിന്നും പ്രചോദനം ഉൾക്കൊണ്ടു.
1996-ൽ ചിത്രകലാ പരിഷദ് ഫെല്ലോഷിപ്പും 2002-ൽ കേരള ലളിതകലാ അക്കാദമി പുരസ്കാരവും 2006-ൽ രാജാ രവിവർമ്മ പുരസ്കാരവും അദ്ദേഹത്തിനു ലഭിച്ചിട്ടുണ്ട്.
2006 ജൂൺ 21-നു പന്തളത്തെ നടുവിലേമാളിക കൊട്ടാരത്തിൽ അന്തരിച്ചു.
പുറത്തുനിന്നുള്ള കണ്ണികൾ ഹിന്ദു ദിനപത്രത്തിൽ വന്ന ലേഖനം Archived 2007-10-01 at the Wayback Machine .
വൺ ഇന്ത്യയിൽ വന്ന ചരമവാർത്ത Archived 2007-09-30 at the Wayback Machine .
എക്സ്പേജ് .
വി.എസ്. ചന്ദ്രലേഖ
ഒരു ഇന്ത്യൻ സിവിൽ സെർവന്റും ജനതാപാർട്ടി തമിഴ്‌നാട് ഘടകത്തിന്റെ പ്രസിഡണ്ടുമായിരുന്നു വി.എസ്. ചന്ദ്രലേഖ .
(ജനനം: ഓഗസ്റ്റ് 14 1947) .
ജനതാപാർട്ടി 2013 ഓഗസ്റ്റ് 11-ന് ഭാരതീയ ജനതാ പാർട്ടിയിൽ ലയിച്ചു.
എം.ജി. രാമചന്ദ്രൻ നിയമിച്ചതിലൂടെ തമിഴ്നാട് സംസ്ഥാനത്തിന്റെ ആദ്യ വനിതാ കലക്ടറാകുകയായിരുന്നു ഇവർ .
തമിഴ്‌നാട്ടിലെ ദിണ്ടിഗലിൽ 1947 ഓഗസ്റ്റ് 14 നാണു ചന്ദ്രലേഖ ജനിച്ചത്.
ഇന്ത്യൻ സിവിൽ സർവ്വീസസിൽ ചേരുന്നതിനു മുൻപ് മദ്രാസിലെ പ്രസിഡൺസി കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടി.
ആസിഡ് ആക്രമണം
ടിഡ്‌കോയുടെ എം.ഡി ആയിരിക്കുന്ന സമയത്ത് അക്കാലത്തെ മുഖ്യമന്ത്രി ആയിരുന്ന ജയലളിതയുടെ ചില അഴിമതികൾ കണ്ടുപിടിച്ചതിനെ തുടർന്ന് ചെന്നൈയിലെ എഗ്‌മോറിൽ വെച്ച് 1992-ൽ ഇവർ ആസിഡ് ആക്രമണത്തിനിരയായി .
രാഷ്ട്രീയക്കാരിയായി
ആസിഡ് ആക്രമണത്തിനു ശേഷം ഇവർ ജനതാപാർട്ടിയിൽ ചേർന്നു.
1992 മുതൽ ഈ പാർട്ടിയുടെ പ്രസിഡണ്ടുമായിരുന്നു.
1996-ൽ ദ്രാവിഡ മുന്നേറ്റ കഴകത്തിന്റെ എം.കെ. സ്റ്റാലിനെതിരെ ചെന്നൈ മേയർ തെരഞ്ഞെടുപ്പിൽ മത്സരിച്ച് പരാജയപ്പെട്ടു.
2006 ൽ തമിഴ്നാട് നിയമസഭാ തെരഞ്ഞെടുപ്പിൽ മൈലാപ്പൂർ നിയമസഭാമണ്ഡലത്തിൽ നിന്ന് മത്സരിച്ചെങ്കിലും 2897 വോട്ടുകൾ നേടി അഞ്ചാം സ്ഥാനത്തെത്താനേ കഴിഞ്ഞുള്ളൂ.
സുബ്രഹ്മണ്യം സ്വാമിയുമായി വളരെ അടുത്ത ബന്ധം സൂക്ഷിക്കുന്നുണ്ട് ഇവർ .
വി.എസ്. ആൻഡ്രൂസ് ഇംഗ്ലീഷ് വിലാസം https://ml.wikipedia.org/wiki/V.
S._Andrews
മലയാളത്തിലെ സംഗീതനാടകരചയിതാവാണ് വി. എസ്. ആൻഡ്രൂസ് .
ജനനം 1872 മെയ് 5 ന് കൊച്ചിയിൽ ചെല്ലാനം ദ്വീപിൽ.
പിതാവ് സാംജോൺ.
മാതാവ് ജോണമ്മ.
മരണം 1968 ആഗസ്റ്റ് 27.
ജ്ഞാനസുന്ദരി, പറുദീസാനഷ്ടം, അക്ബർ മഹാൻ, രാമരാജ്യം, പ്രമാദം, വിശ്വാസവിജയം, സുപ്രതീക്ഷാവിജയം തുടങ്ങി 46ൽപ്പരം മലയാളകൃതികൾ ഇദ്ദേഹം രചിച്ചിട്ടുണ്ട്.
ഇവയിൽ 23 എണ്ണം സംഗീതനാടകങ്ങളാണ്.
ഏറ്റവും പ്രശസ്തം മിശിഹാചരിത്രമാണ്.
നാടകം ഇസ്തിക്കിചരിതം ജ്ഞാനസുന്ദരി പറുദീസ നഷ്ടം മുട്ടാളപ്പട്ടാളം കാലകോലാഹലം വിശ്വാസവിജയം രാമരാജ്യം അക്ബർ മഹാൻ കാർന്നോരുടെ കലാപ്രണയം നിയമസഭാ കലാപം ഭക്തിധീരൻ ശാന്തിസന്ദേശം ഒന്നാം ഭാഗം ശ്രീയേശുനാടകം ഖണ്ഡകാവ്യം മഹാത്മജി സാഹിത്യം എന്റെ വെളിപാട്
വി.എസ്. നൈപോൾ ഇംഗ്ലീഷ് വിലാസം https://ml.wikipedia.org/wiki/V.
S._Naipaul
2001 -ൽ സാഹിത്യത്തിനുള്ള നോബൽ സമ്മാനം ലഭിച്ച ബ്രിട്ടീഷ് എഴുത്തുകാരനാണ് വി.എസ്. നൈപോൾ എന്ന സർ വിദ്യാധർ സൂരജ്പ്രസാദ് നൈപോൾ (1932 ഓഗസ്റ്റ് 17 – 2018 ഓഗസ്റ്റ് 11).
നൈപാൾ ഇംഗ്ലണ്ടിലെ വിൽറ്റ്ഷെയറിലാണ് താമസിച്ചിരുന്നത്.
ട്രിനിഡാഡ് ടൊബാഗോയിലെ ചഗ്വാനാസ് എന്ന സ്ഥലത്താണ് വി എസ് നൈപോൾ ജനിച്ചത്.
അദ്ദേഹത്തിന്റെ മുതുമുത്തച്ഛൻമാർ ഇന്ത്യയിൽ നിന്നും കുടിയേറിപാർത്തവരായിരുന്നു.1950ൽ സ‌്കോളർഷിപ്പോടെ ഓക‌്സ‌്ഫഡ‌് സർവകലാശാലയ‌്ക്ക‌ുകീഴിൽ പഠിക്കാൻ അവസരം ലഭിച്ചപ്പോൾ അദ്ദേഹം ഇംഗ്ലണ്ടിലേക്ക‌് കുടിയേറി.
പാട്രിഷ്യ ആൻ ഹെയിലാണ‌് ആദ്യഭാര്യ.
1996ൽ ഇവരുടെ മരണത്തെതുടർന്ന‌് പാകിസ്താനി പത്രപ്രവർത്തക നദീറ ഖാൻ അൽവിയെ വിവാഹം ചെയ‌്തു.
1990 -ൽ ബ്രിട്ടനിലെ എലിസബത്ത് II രാജ്ഞി നൈപോളിനെ ‘സർ‘ പദവി നൽകി ആദരിച്ചു.
ട്രിനിടാഡിലെ രാഷ്ട്രീയമായി ശക്തമായ കാപിൽഡിയോ കുടുംബത്തിലെ അംഗമായ നൈപോൾ പ്രശസ്ത എഴുത്തുകാരായ ശീപെർസാദ് നൈപോളിന്റെ മകനും ശിവ നൈപോളിന്റെ മുതിർന്ന സഹോദരനും നീൽ ബിസൂണ്ടാഥിന്റെ അമ്മാവനും വാഹ്നി കാപിൽഡിയോയുടെ മാതുലനുമാണ്.
അവാർഡുകൾ ബുക്കർ സമ്മാനം - 1971 ജെറൂസലേം സമ്മാനം - 1983 ഡേവിഡ് കോഹെൻ ബ്രിട്ടീഷ് സാഹിത്യ സമ്മാനം - 1993 സാഹിത്യത്തിനുള്ള നോബൽ സമ്മാനം - 2001 കേന്ദ്ര സാഹിത്യ അക്കാദമി ഫെല്ലോഷിപ്പ് 1977 കമാന്റർ ഓഫ് ദ് ഓർഡർ ഓഫ് ദ് ബ്രിട്ടീഷ് എമ്പയർ (സി.ബി.ഇ) എന്ന പദവി നിരസിച്ചു കൃതികൾ
സാഹിത്യം ദ് മിസ്റ്റിക് മാസ്യൂർ - ( 1957 ) ദ് സഫറേജ് ഓഫ് എൽ‌വിറ - ( 1958 ) മിഗ്വേൽ സ്ട്രീറ്റ് - ( 1959 ) എ ഹൌസ് ഫോർ മിസ്റ്റർ ബിസ്വാസ് - ( 1961 ) മിസ്റ്റർ സ്റ്റോൺ ആന്റ് ദ് നൈറ്റ്സ് കമ്പാനിയൻ - ( 1963 ) എ ഫ്ലാഗ് ഓൺ ദ് ഐലന്റ് - ( 1967 ) ദ് മിമിക്ക് മെൻ - ( 1967 ) ഇൻ എ ഫ്രീ സ്റ്റേറ്റ് - ( 1971 ) ഗറില്ലാസ് - ( 1975 ) എ ബെന്റ് ഇൻ ദ് റിവർ - ( 1979 ) ഫൈന്റിംഗ് ദ് സെന്റർ - ( 1984 ) ദ് എനിഗ്മ ഓഫ് അറൈവൽ - ( 1987 ) എ വേ ഇൻ ദ് വേൾഡ് - ( 1994 ) ഹാഫ് എ ലൈഫ് - ( 2001 ) മാജിക് സീഡ്സ് - ( 2004 )
സാഹിത്യേതരം ദ് മിഡിൽ പാസേജ്: ഇം‌പ്രഷൻസ് ഓഫ് ഫൈവ് സൊസൈറ്റീസ് - ബ്രിട്ടീഷ്, ഫ്രെഞ്ച്, ഡച്ച് - വെസ്റ്റ് ഇൻഡീസിലും തെക്കേ അമേരിക്കയിലും ( 1962 ) ആൻ ഏരിയാ ഓഫ് ഡാർക്നെസ്സ് ( 1964 ) ദ് ലോസ് ഓഫ് എൽ ഡൊറാഡോ - ( 1969 ) ദ് ഓവെർക്രൌഡഡ് ബരക്കൂൺ ആന്റ് അദർ ആർട്ടിക്കിൾസ് ( 1972 ) ഇന്ത്യ: എ വുണ്ടട് സിവിലിസേഷൻ ( 1977 ) എ കോംഗോ ഡയറി ( 1980 ) ദ് റിട്ടേൺ ഓഫ് ഇവാ പെറോൺ ആന്റ് ദ് കില്ലിംഗ്സ് ഇൻ ട്രിനിഡാഡ് ( 1980 ) എമോംഗ് ദ് ബിലീവേഴ്സ്: ആൻ ഇസ്ലാമിക് ജേർണി ( 1981 ) ഫൈൻഡിംഗ് ദ് സെന്റർ ( 1984 ) റീഡിംഗ് റൈറ്റിംഗ്: എ പേഴ്സണൽ അക്കൌണ്ട് ( 2000 ) എ റ്റേൺ ഇൻ ദ് സൗത്ത് ( 1989 ) ഇന്ത്യ: എ മില്യൺ മ്യൂട്ടിനീസ് നൌ ( 1990 ) ഹോം‌ലെസ് ബൈ ചോയ്സ് ( 1992 , ആർ. ഛാബ്‌വാല, സൽമാൻ റുഷ്ദി എന്നിവരൊത്ത്) ബോംബെ ( 1994 , രഖുബീർ സിംഗുമൊത്ത്) ബിയോണ്ട് ബിലീഫ്: ഇസ്ലാമിക് എക്സ്കർഷൻസ് എമോംഗ് ദ് കൺ‌വെർട്ടഡ് പീപ്പിൾസ് ( 1998 ) ബിറ്റ്വീൻ ഫാദർ ആന്റ് സൺ: ഫാമിലി ലെറ്റേഴ്സ് ( 1999 , ഗില്ല്യൺ ഐറ്റ്കെൻ വിവർത്തനം ചെയ്തത്) ലിറ്റെററി ഒക്കേഷൻസ്: ഉപന്യാസങ്ങൾ ( 2003 , പങ്കജ് മിശ്ര)
1964 ൽ പ്രസിദ്ധീകരിച്ച ആൻ ഏരിയാ ഓഫ് ഡാർക്നെസ്സ് ഇന്ത്യൻ സർക്കാർ, ഇന്ത്യക്ക് അപമാനമാണെന്ന് പറഞ്ഞ് നിരോധിച്ചിരുന്നു.
2001: നൈപാൾ | 
2002: കർത്തേസ്സ് | 
2003: കുട്സീ | 
2004: ജെലിനെക് | 
2005: പിന്റർ |
2006: പാമുക്‌ |
2007: ലെസ്സിങ്ങ് |
2008: ലേ ക്ലേസിയോ |
2009: മുള്ളർ |
2010: യോസ |
2011: ട്രാൻസ്ട്രോമർ |
2012: യാൻ |
2013: ആലിസ് മൺറോ | മുഴുവൻ പട്ടിക | ജേതാക്കൾ (1901-1925) | ജേതാക്കൾ (1926-1950) | ജേതാക്കൾ (1951-1975) | ജേതാക്കൾ (1976-2000) ↑ Meaning: vidiādhar ( Hindi "possessed of learning," (p. 921) from vidyā ( Sanskrit "knowledge, learning," p. 921) + dhar ( Sanskrit "holding, supporting," p. 524)); sūrajprasād (from sūraj ( Hindi "sun," p. 1036) + prasād ( Sanskrit "gift, boon, blessing," p. 666)) from
വി.എസ്. രമാദേവി ഇംഗ്ലീഷ് വിലാസം https://ml.wikipedia.org/wiki/V.
S._Ramadevi
ഇന്ത്യയുടെ മുഖ്യതിരഞ്ഞെടുപ്പ് കമ്മീഷണറായി സേവനമനുഷ്ഠിച്ച ആദ്യവനിതയാണ് വി.എസ്. രമാദേവി (1934 ജനുവരി 15 – 2013 ഏപ്രിൽ 17).
ഹിമാചൽ പ്രദേശ്‌, കർണാടകം എന്നി സംസ്ഥാനങ്ങളുടെ ഗവർണറായും ഇവർ സേവനമനുഷ്ഠിച്ചിട്ടുണ്ട്.
കർണാടകയിൽ ഗവർണർ പദവി വഹിച്ച ഏക വനിത.
2013ൽ ഹൃദയാഘാതത്തെ തുടർന്ന് മരണപ്പെട്ടു ജീവിതരേഖ
1934 മാർച്ച് 15-ന് ആന്ധ്രപ്രദേശിൽ ചെബ്രോലുവിൽ  വി.വി സുബ്ബയ്യയുടെയും  വി.വെങ്കടരത്നമ്മയുടെയും മകളായി ജനിച്ച രമാദേവി എം.എ, എൽ.എൽ.എം. ബിരുദം നേടിയശേഷം ആന്ധ്രപ്രദേശ് ഹൈക്കോടതിയിൽ അഭിഭാഷകയായി.
പിന്നീട് കേന്ദ്രസർക്കാർ സർവീസിൽ ചേർന്നു.
നിയമനിർമ്മാണവിഭാഗം സെക്രട്ടറി, നിയമക്കമ്മീഷൻ മെമ്പർ സെക്രട്ടറി തുടങ്ങിയ നിലകളിൽ പ്രവർത്തിച്ചു.
1990 നവംബർ 26 മുതൽ ഡിസംബർ 11 വരെ മാത്രമാണ് ഇവർ മുഖ്യ തിരഞ്ഞെടുപ്പു കമ്മീഷണറായിരുന്നത്.
ഏറ്റവും കുറച്ചുകാലം ഈ പദവി വഹിച്ച വ്യക്തിയാണ് രമാദേവി.
ഇവർക്കു ശേഷം ആ പദവിയിൽ ടി.എൻ. ശേഷൻ നിയമിതനായി.
1993 മുതൽ നാലുകൊല്ലം രമാദേവി രാജ്യസഭാസെക്രട്ടറി ജനറൽ ആയിരുന്നു.
1997 ജൂലായ് 26 മുതൽ 1999 ഡിസംബർ 1 വരെ ഹിമാചൽ പ്രദേശിലും 1999 ഡിസംബർ 2 മുതൽ 2002 മെയ് 20 വരെ കർണാടകത്തിലും ഗവർണറായിരുന്നു.
കർണാടകയിലെ ആദ്യ വനിതാ ഗവർണറും രമാദേവിയായിരുന്നു.
ശ്രീരാമ ചന്ദ്ര ഭഞ്ജ മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Srirama_Chandra_Bhanja_Medical_College_and_Hospital
ഇന്ത്യയിലെ ഒഡീഷ സംസ്ഥാനത്തെ കട്ടക്കിലെ പൊതു മെഡിക്കൽ കോളേജാണ് ശ്രീരാമ ചന്ദ്ര ഭഞ്ജ മെഡിക്കൽ കോളേജ് ആൻഡ് ഹോസ്പിറ്റൽ .
ശ്രീരാമ ചന്ദ്ര ഭഞ്ജയുടെ പേരിലാണ് ഇത് അറിയപ്പെടുന്നത്.
ഇന്ത്യയിലെ ഏറ്റവും പഴക്കമുള്ള മെഡിക്കൽ അധ്യാപനത്തിന്റെയും പരിശീലനത്തിന്റെയും കേന്ദ്രങ്ങളിലൊന്നാണിത്.
കട്ടക്ക് നഗരത്തിന്റെ ഹൃദയഭാഗത്ത് മംഗളബാഗിനും റാണിഹട്ടിനും സമീപം 101 ഏക്കർ (410,000 മീ2) വിസ്തൃതിയുള്ള കാമ്പസിലാണ് ഇത് സ്ഥിതിചെയ്യുന്നത്.
കോളേജ് മെഡിക്കൽ കൗൺസിൽ ഓഫ് ഇന്ത്യ (MCI) അംഗീകരിച്ചിട്ടുണ്ട്.
മെഡിക്കൽ, സർജിക്കൽ വിഭാഗങ്ങളിൽ സൂപ്പർ സ്പെഷ്യാലിറ്റി വിഷയങ്ങളിൽ വിദ്യാഭ്യാസവും പരിശീലനവും സുഗമമാക്കുന്ന ഒരു ബിരുദ സ്ഥാപനമാണിത്.
ചരിത്രം സൂപ്രണ്ടിന്റെ ഓഫീസ്
ഈ സ്ഥാപനത്തിന്റെ പരിണാമം പത്തൊൻപതാം നൂറ്റാണ്ടിന്റെ തുടക്കത്തിലാണ്.
പതിനെട്ടാം നൂറ്റാണ്ടിന്റെ പിന്നീടുള്ള പകുതിയിൽ ഇപ്പോഴത്തെ മെഡിക്കൽ കോളേജിലെ പരിസരത്ത് ഒരു ചെറിയ ഡിസ്പെൻസറി എന്ന നിലയിൽ ആശുപത്രി ആരംഭിച്ചു.
ആ ഡിസ്പെൻസറിയുടെ ഏക ഉദ്ദേശം, പ്രത്യേകിച്ച് ജഗന്നാഥ ഭഗവാന്റെ "കാർ ഫെസ്റ്റിവൽ" സമയത്ത്, പുരിയിലേക്കും തിരിച്ചുമുള്ള യാത്രാമധ്യേ, രോഗികളായ തീർത്ഥാടകർക്ക് ലഭ്യമായതും സാധ്യമായതുമായ ചെറിയ വൈദ്യസഹായം നൽകുക എന്നതായിരുന്നു.
1803-ൽ ഒറീസ്സ ബ്രിട്ടീഷ് അധിനിവേശം വരെ ഈ ഡിസ്പെൻസറി പ്രശംസനീയമാംവിധം പ്രവർത്തിച്ചു.
കാലക്രമേണ, ബ്രിട്ടീഷ് ഭരണാധികാരികൾ കട്ടക്കിലെ ഈ ഡിസ്പെൻസറിയുടെ തന്ത്രപരമായ പ്രാധാന്യം മനസ്സിലാക്കുകയും അതിനെ ഒരു ചെറിയ ആശുപത്രിയാക്കി മാറ്റുകയും ചെയ്തു.
ആശുപത്രിയുടെ സുഗമമായ നടത്തിപ്പിനായി, "അന്നഛത്ര ഫണ്ടിൽ" നിന്ന് മതിയായ പണം നൽകുന്നതിനുള്ള വ്യവസ്ഥകൾ അവർ ഉണ്ടാക്കി.
1875-ൽ, ഒറീസ മെഡിക്കൽ സ്കൂൾ പിറവിയെടുക്കുന്നത് മദ്രാസിൽ (ചെന്നൈ) ജനിച്ച സ്കോട്ടിഷ് ഡോക്ടർ വില്യം ഡേ സ്റ്റുവാർട്ടിന്റെ പ്രയത്നത്താലാണ്, അന്നത്തെ കട്ടക്കിലെ സിവിൽ സർജൻ അതിന്റെ ആദ്യ പ്രിൻസിപ്പലായിരുന്നു.
ഈ ആശുപത്രിയെ അടിസ്ഥാന സൗകര്യങ്ങളുടെ ന്യൂക്ലിയസായി ഉപയോഗപ്പെടുത്തി ഒരു മെഡിക്കൽ സ്കൂൾ തുടങ്ങാനുള്ള ആശയം അദ്ദേഹം മുന്നോട്ടുവച്ചു.
ഈ ഉദ്യമത്തിൽ, അന്നത്തെ ലഫ്റ്റനന്റ് ഗവർണർ സർ റിച്ചാർഡ് ടെംപിൾ, ഡിവിഷണൽ കമ്മീഷണർ ശ്രീ ടി.ഇ.
റവൻഷോ എന്നിവരുടെ  പിന്തുണയും ആത്മാർത്ഥമായ രക്ഷാകർതൃത്വവും അദ്ദേഹത്തിന് ലഭിച്ചു.